Breivikhammertunnelen

Breivikhammertunnelen er en 186 meter lang og 4,40 meter høy veitunnel langs europavei 6 mellom Korgen og Finneidfjord i Hemnes kommune på Helgeland i Nordland fylke i Norge. Tunnelen ble åpnet i 1996, og leder E6 under Nordlandsbanen.

Historie

Flom (2013)
Den 27. februar 2013 kom tunnelen i nyhetene da flom sperret både tunnelen og E6. Om natten sørget et sørperas utenfor tunnelen ved Finneidfjord for at vann kom inn i tunnelen, og vannstanden steg raskt til 80 cm. Flere biler fikk motorstopp. Tunnelen ble åpnet igjen kl 9 om morgenen 27. februar.Vann stengte tunnel, Rana Blad, 27. februar 2013Arne Forbord, Viktor Leeds Høgseth: E6 åpen igjen. Vann i tunnel førte til motorstopp., Rana Blad, 27. februar 2013Viktor Leeds Høgseth: Bilen stoppet i tunnel full av vann. RANA/HEMNES: Opplevde situasjonen som svært dramatisk., Helgeland Arbeiderblad, 27. februar 2013

Oppgradering (2015)
I 2015 ble fem tunneler i Hemnes kommune oppgradert med ny belysning som automatisk reguleres ut fra hvor mye lys det er på utsiden. Det kom også ny strømtilførsel, og et teknisk bygg på utsiden.Oppgraderes. Nå blir det bedre lys i tunnelene langs E6 i Hemnes, Avisa Hemnes, 1. august 2015, oppdatert 3. juni 2019

Scanmatic Elektro AS utførte arbeidene for Statens vegvesen. Først ute var Pytjehåjen tunnel og Breivikhammertunnelen. Arbeidet pågikk fra 17. august til 2. oktober 2015.Nattestengte tunneler. Jobben med å oppgradere lysene i Pytjehåjen tunnel og Breivikhammertunnelen fører til lokale utfordringer, Avisa Hemnes, 14. august 2015, oppdatert 3. juni 2019

 Politireformen (2015–2017) 
Under politireformen i Norge 2015 ble flommen i 2013 brukt som argument for å bevare Hemnes lensmannskontor. Under reformen ble det foreslått nedlagt, eventuelt å flytte det til Korgen eller Bjerka.Leserbrev: Vi trenger fortsatt et lensmannskontor i Hemnes, men ikke på Hemnesberget, Rana Blad, 4. januar 2017 kl 13:18 Den 24. mai 2017 foretok Justis- og beredskapsdepartementet en justering av politireformen,Ny tjenestestruktur for politiet, regjeringen.no, pressemelding Nr: 57 – 2017, 24. mai 2017 og tre tjenestesteder, deriblant på Hemnesberget, ble beholdt.

Referanser

Se også
Finneidfjordtunnelen
Nessettunnelen
Nordmarktunnelen
Pytjehåjen tunnel
Korgfjelltunnelen
Veitunneler i Norge

Kategori:Tunneler på europavei 6 (Norge)
Kategori:Veitunneler i Hemnes
Kategori:Tunneler åpnet i 1996
Kategori:1996 i Norge